Title
stringlengths 1
72
| Text
stringlengths 16
27.7k
⌀ |
|---|---|
النضام الشمسي | نّضام شّمسي أولا مجموعة شمسية هو نضام اللي مربوط مع بعضياتو بفعل جاذبية واللي كيتكون من شّمش ؤ أجسام اللي كيدورو عليها سوى بشكل مباشر سوى بشكل ماشي مباشر. هاد أجسام كيتسماو بالأجرام السماوية ؤ من بين أجرام اللي كيدورو على شّمش بشكل مباشر كنتلاقاو، أكبرهم لكواكب التمنية، ؤ الباقي كلهم أجرام صغيرة؛ الكواكب القزامية وأجرام صغيرة ديال النظام الشمسي. من بين الأجرام اللي كدور على الشمس بشكل غير مباشر كنتلاقاو الأقمار اللي جوج منهم كبر من أصغر كوكب؛ عطارد.
النظام الشمسي تكون 4.6 مليار عام هادي، بواسطة انهيار جاذبي ديال واحد السحابة جزيئة عملاقة بين النجمية. الغالبية العظمى ديال كتلة النظام كاينة فالشمس، والكتلة اللي بقات الأغلبية ديالها كاينة فالمشتري. الكواكب الدخلانية الصغيرة الربعة، عطارد، الزهرة، الأرض، والمريخ، كلهم كواكب أرضية، يعني أنهم كيتكونو من الصخر والمعادن بشكل أولي. الكواكب الخرجانية الربعة هوما كواكب عملاقة ؤكلهم الكتلة ديالهم فعليا كبر من الكتلة ديال الكواكب الأرضية. أكبر وحدين، المشتري وزحل، هوما عمالقة غازية، يعني كيتكونو أساسيا من الهيدروجين ؤالهيليوم. أما أبعد وحدين، أورانوس ونپتون هوما عمالقة جليدية كيتكونو من مواد بنقط انصهار عالية نسبيا إلى قارناهم بالهيدروجين والهيليوم، كيتسماو مواد متطايرة، بحال الما، الأمونيا والميثان. كامل الكواكب التمنية عندهم تقريبا مدارات دائرية كاينة على قرص مسطح تخيلي كيتسمى مسار.
النظام الشمسي كيضم حتى الأجرام الصغيرة. حزام الكويكبات اللي جا ما بين المريخ والمشتري، كيضم فغالبتو أجرام كتكون – بحال الكواكب الأرضية – من الصخر والمعدن. مورا المدار ديال نبتون كنتلاقوا حزام كيپلر ؤالقرص المتفرق، اللي هوما ساكنة ديال الأجرام مورا النپتونية كتكون الغالبية ديالهم من الجليد، ؤموراهم ساكنة مكتاشفة مؤخرا ديال السيدنويدات. من بين هاد الساكنة، كاينين أجرام كبيرة بما فيه الكفاية باش يكونو مدورين بفعل الجاذبية ديالهم، وراه كاينين مناقشات محتارمة فهاد المجال بحال مثلا شحال غادي يكون العدد ديالهم. بحال هاد الأجرام تصنفات على أنها كواكب قزامية. ؤوحدين خرين تم التعريف ديالهم ولا تقبلو على أنهم كواكب قزامية بما فيهم سيريس ؤالأجرام مورا النپتونية پلوتو وإريس. بالإضافة لهاد جوجت المناطق كاينين بزافت الساكنة ديال الأجرام الصغيرة بما فيهم المذنبات، القنطورات، ؤسحاب الغبرة بين الكواكب اللي كيسافرو بحرية بين المناطق.
ستة من بين الكواكب، أكبر ستة كواكب قزامية، ؤالعديد من الأجرام الصغيرة كيدورو عليهم أقمار طبيعية، عادة كيݣولو ليهم غير "أقمار" نسبة للقمر. كل واحد من الكواكب الخرجانية ضايرة بيه خواتم كوكبية ديال الغبرة وأجسام صغيورة خرى.
الريح الشمسية، هي تدفق ديال الجزيئات المشحونة كيخرج من الشمس، كدير واحد المنطقة كتشبه للفقاعة فالوسط بين النجوم كتسمى بالهيليوسفير. الهيليوپوز هي النقطة فين كيتساوا الضغط من عند الريح الشمسية مع الضغط المعاكس ديال الوسط بين النجوم؛ راه كيتمدد حتال حافة القرص المتفرق. سحابة أورت اللي كيتعتاقد بأنها المصدر ديال المذنبات اللي عندها دور زمني كبير إمكن تكون بعيدة تقريبا ألف مرة من الهيليوسفير. النظام الشمسي كاين فذراع الجبار، 26.000 سنة ضوئية من مركز مجرة مجر لكبش.
الاكتشاف ؤالاستكشاف.
فمعظم تاريخها، البشرية ما فهماتش ؤما تعرفاتش على مفهوم النظام الشمسي. أغلب الناس حتال أواخر العصور الوسطى–عصر النهضة كان كيسحاب ليهم بللي الأرض ساكنة فمركز الكون ؤبللي هي مختالفة من ناحية التصنيف على الأجسام الإلهية ولا الأثيرية اللي كتحرك فالسما. واخا الفيلسوف اليوناني أرسطرخس الساموسي فكر فنظام فيه شمس مركزية غادي تعاود تنظم الكوسموس، كان نيكولاس كوپرنيكوس هو أول واحد غادي يطور شي نظام يتوقع فيه رياضياتيا مركزية الشمس.
فالقرن 17، اكتاشف ݣاليليو بللي الشمس فيها شي نقاطي كحلين، ؤ بللي المشتري عندو ربعة الأقمار كيدورو عليه. كريستيان هوݣنز غادي يتبع على اكتشافات ݣاليليو فاش غيكتاشف تيتان القمر ديال زحل ؤالشكل ديال الحلقات نتاعو. عرف إدموند هالي ف1705 بللي الظهورات المتكررة ديال واحد المذنب كانت كتسجل نفس الجسم، اللي كيرجع بانتظام مرة وحدة كل 75–76 عام. هادا كان أول دليل على شي حاجة من غير الكواكب كدور على الشمس. فهاد الوقت (1704) بان المصطلح ديال ""Solar System"" (النظام الشمسي) فلونݣلي. فعام 1838، فريدريش بيسل غادي يقيس بنجاح التزيح النجمي اللي هو تغير ظاهري فالموقع ديال شي نجم معين كينتج على الحركة الدورانية ديال الأرض على الشمس، ؤهاكا قدم أول برهان تجريبي مباشر على مركزية الشمس. مللي بدات التحسنات فالفلك الرصدية ؤبدا الاستعمال ديال المركبات الفضائية بلا طيار ولا ممكن التحقيق المفصل فأجرام خرى كاينة فمدار على الشمس. |
النورڤيج | لمملكة د النورڤيج (بالنورڤيجية الجديدة: "Noreg" - بالنورڤيجية لقديمة: "Norge" ) ولاّ النورڤيج ولاّ النرويج هي واحد لبلاد ف الشمال د أوروپا تيسكنو فيها تقريبا 5 دلمليون ونصّ د الناس.
تاتحدّها السويد و فينلاندا و روسيا من الشرق، لمحيط لأطلسي من لغرب و الدانمارك من الجنوب. اللغات الرسمية د النورڤيج هوما النورڤيجية و السامي، ولعاصمة ديالها هي أوسلو.
النورڤيج ماداخلاش ف الاتحاد الأوروپي، وتاتخدم العملة د الكرونا النورڤيجية. الملك د النورڤيج ديال دابا سميتو هارالد لخامس. |
النيجر | لجمهورية د النيجر (بلفرانساوية: République du Niger) هي بلاد مافيهاش لبحر جات ف لوسط د إفريقيا و بالضبط فلمنطقة د الساحل. تسمًات بالنيجر علاود لواد د النًيجر اللي تيدوز من لأراضي ديالها. تيحدًوها من الشمال لجزائر وليبيا، من لغرب مالي وبوركينا فاصًو، من الشرق تشاد، و من لجنوب نيجيريا و بينين. 80% من لأراضي د بلاد هي صحراوية، ولأراضي لاخرا اللي قريبة مهددًة بالتصحر. النيجر وحدا من أفقر لبلدان فلعالم ولقتيصاد ديالها تيعتامد غالبا على لفلاحة وعلى التصدير د مواد خام بحال ليورانيوم.
فاللخر د لقرن 19 بدات فرانسا تاتحتًل لأراضي ديال النيجر، و ف 1904 دخُلات النيجر فإفريقيا لغربية لفرانساوية. بقا هاد ليستيعمار تال 1960، وهو لعام اللي أتستاقل فيه لجمهورية د النيجر، وغادي تبدا موراها فترة مافيهاش لإستقرار و أيكون حكم د لعسكر تال 1999 اللي تدار فيها قانون نتيخابي باش يبدا يطلع رئيس لبلاد بلينتيخابات.
تيسكنو فالنيجر تقريبا 22.5 مليون د الناس (لأغلبية ديالهم فلجنوب د لبلاد) و لعاصمة ديالها هي نيامي. اللغة الرسمية هي لفرانساوية، ولعملة اللي كاتخدًم فلبلاد هي لفرنك لغرب إفريقي. الرئيس د النيجر من 2011 لدابا هو محمدو يوسوفو. |
الوداد البيضاوي | لوداد الرياضي، هو نادي رياضي مغربي عندو بزاف دلفروع درياضة، منها لفرع د لكورة، تأسس نهار 8 ماي 1937 فداربيضا فوقت لحماية دفرنسا لي كانت ف لمغريب، ؤ هو نادي قديم بزاف معروف بأنو فريق لمقاومين وحتا ناس ليكانو فيه عاونو لبلاد و لأكترية ديالهم مقاومين مغاربة بحال لمؤسس لحاج محمد بنجلون تويمي (حصل على الوسام بعد الاستقلال من طرف لملك لمرحوم محمد الخامس).
لوداد لعب أول ماتش ديالو فشتنبر 1939 بلفرقة ثانية ضد لفرقة ثانية د تيحاد رياضي لمغريبي (لياسام)، وربحو، موراها لعب أول ماتش دلفرقة لولة ضد لفرقة لولة دلياسام ف نفس نهار وخسرو ب زوج لواحد، لبيت دلوداد ماركاه لأسطورة "لخميري" وكان أول بيت ماركاه لفريق لول دلوداد فتاريخ.
الفوز ديال الوداد ديك الوقت على اليسام لي كانت هي فرقة ديال ستيعمار ديك الوقيتة كان بحالا الا قولتي فوز المنتخب المغربي على المنتخب الفرنسي كانت الوداد كايشجعوها جميع المغاربة حيت كان فريق مسلم ميا فالميا و تأسس من اجل المقاومة.
لوداد هو نادي لي رابح أكبر عدد ديال ألقاب ف لمغريب، عندو رقم قياسي ديال 55 لقب محلي ورقم قياسي ديال 14 لقب دولي، وعندو رقم قياسي دلبطولات لمغربية (22 مرة)، وبزاف دلأرقام لقياسية آخرين...
تاريخ.
مرحلة تأسيس (1937-1939).
تأسس لوداد ف لوقيتة د لحماية لفرانساوية على لمغريب، المرسة ديال دارالبيضا كانو ضايرين بيها المسابح و الا بغيتي تدخل ليهم خاصك تكون مقيد فشي نادي لي كانو تابعين للفرانسويين، من 1935 ل 1936 بزاف ديال لمغاربة دخلو شي لي خلع لفرناساويين لي بداو تايجريو عليهوم، من بعد هادشي طاحت الفكرة على المقاومين باش يصاوبو نادي 100% مغريبي والكين فشلو، غايجي تدخل ديال عائلة بنجلون لي قررو يتاصلو بالعصبة لمغربية وطلبو منهم يقبلو يكون فريق جديد ديال لمغاربة، من تماك تأسس الوداد نهار 8 ماي 1937 فلمدينة لقديمة ديال كازا.
الأصل ديال سمية الوداد ولقصة ديالها وحدة معروفة بزاف عند لمغاربة كاملين، هي نيت لي كتبها أحمد لحريزي ف لكتاب "ملحمة الوداد"، ولي تاتقول بلي الحاج محمد مسيس لي كا يتعتابر واحد من المؤسسين تعطل على لجمع لعام دتأسيس النادي بسباب حيت كان فسينيما كا يتفرج ف لفيلم جديد ولي سميتو "وداد" ديال كوكب الشرق أم كلتوم، ومع قالها تصادفات مع سمعو تزغريتة من شي دار حداهم، هو يقولهم لحاج محمد بن جلون إلا ما تعاودتش تزغريتة غا نديرو بالفأل الحسن لي كان كا يديرو رسول الله صلى الله عليه وسلم، وفعلا ما تعاودتش وقالهم بلي سمية الوداد بالعربية كا تعني الحب، و من تماك تسمى النادي لي غايهز راية لمغريب بسمية "نادي الوداد الرياضي".
أول فرع فالنادي هو فرع ديال كورة د لما، و ف 1938 دارو تأسيس فرع د لباسكيط، و نهار 19 يونيو ف 1939 غايتأسس فرع د لكورة لي غايولي هو لي معروف بزاف فيهم.
مرحلة الظهور (1939-1941).
أول ماتش ف تاريخ الوداد و لعبوه ب لفرقة تانية ضد لفرقة تانية ديال الياسام فأول دورة ديال بطولة شاوية ديال لفرق ثانية، وربحوه الوداد، الماتش لعبوه ف تيران فيليپ ف داربيضا، موراها لعب لفريق لول دلوداد ضد لفريق لول دلياسام برسم أول دورة فبطولة شاوية، خسرو لوداد ب 2-1، لبيت دلوداد ماركاه "لخميري" وسجل سميتو ف تاريخ لوداد.
فهاداك لوقت كانت لبطولة لوطنية حابسة بسبب لحرب لعالمية، وكانت لعصبة لمغربية دارت دوري سماتو كأس لمغرب ولي كان معروف ب سمية آخرة "كأس لحرب" حيت كان كا يتلعب غير ف لوقيتة د لحرب ولي كان دغيا كا يسالي ماشي بحال لبطولة، حيت كا يلعبو فيه غير ربعة دلفراقي لي تأهلو من لكروبات لجهوية ديالهم.
الوداد جاو هوما لولين فلكروب ديالهم ديال عصبة شاوية وربحو أول لقب لي سميتو بطولة شاوية وتأهلو لكأس لحرب، ولي ربحو فيها ماتش دور الربع وماتش دور النصف، و وصلو لفينال لي غا يلعبوه ضد عملاق الكرة المغربية (الياسام) لي كان بطل المغرب ف سبتومبر 1938، الوداد خسر الماتش ب 1-0 غير بزز، هادشي خلا الوداد ياخد أول ميدالية ديال وصيف بطل لمغريب، وموراها لعبو كأس سوپر لمغريب ضد لبطل الياسام، وهنا جات فرصة مزيانة للأب جيكو باش ينتاقم من لقب كأس لحرب لي ضاع ضد لياسام، وفعلا داكشي لي وقع، الوداد ربح لماتش وخدا أول كاس سوپر ليه، وهادشي كان إنجاز كبير حيت أول موسم ديالو مزال فريق جديد وربح فيه زوج ألقاب، هادشي خلا لمغاربة كلهم يوليو يحماقو على الوداد، الحاج بن جلون كتب رسالة للقصر الملكي وقال ل سلطان محمد لخامس بلي هاد الإنجاز كا نهديوه لكم، و والأمير الجليل مولاي الحسن جاوب برسالة وقالهم كا يشرفني نطلب نكون الرئيس الشرفي ديال الوداد، ومن هنا بدات قصة الحب ما بين الوداد والعائلة الملكية العلوية الشريفة.
الموسم لي موراه ديال 1940/1941 الوداد لقا مشاكل كثيرة، حيت لفرنسويين ولاو كا يبينو لخقد ديالهم لهاد النادي لي ولات عندو قيمة كبيرة بزاف عند لمغاربة وخصوصا لعلاقة لي ولات كا تجمع الوداد بالعائلة الملكية، هدشي خلا رئيس العصبة المغربية لي كان فرانساوي ييدا يدير عقوبات على الوداد بسبب حيت ما فيهش شي لاعب نصراني، يعني أي ماتش ربحوه الوداد كا يقولو لهم خسرتوه بسباب اعتراض ديال فريق لخصم، وهدشي خلا الوداد يخسرو النقط وما يربحوش بطولة شاوية، وبسبب هدشي الوداد ولاو كا ينضمو دوريات ودية لجميع لفئات لعمرية ضد لفرق لمغربية لي عندها نفس مبادئ الوداد، بحال دوري لعيد صغير مثلا ولي فاز به الوداد ضد فريق تيحاد ريباطي، ودوري، ودوري عيد لمولود نبوي ولي حتى هو فاز به الوداد، هدشي خلا الأمير مولاي الحسن يعاون الوداد ماديا ومعنويا حيت من بعد نظم لهم دوري عيد لعرش وفاز به الوداد حتى هو. هادشي كامل سبب مشاكل كثيرة للوداد مع لفرانساويين و ولاو باغيين يديرو عراقيل لهاد لفريق لي ولا دايرلهم مشاكل كثيرة، خصوصا بزاف دلعابة كانو مع جيش تحرير.
مرحلة سياسة (1941-1943).
الموسم لي موراه يعني 1941/1942 العصبة المغربية علنات بلي لبوطولة لمغربية غا ترجع، ولكن صدمو لمغاربا ملي قالو لهم بلي الوداد غا يلعب فلقيسم ثاني، هادشي ما عجبش لمغاربة وخصوصا مكتب نادي الوداد لي ولا كا يراسل العصبة المغربية، وهادشي زاد عصبهم وزادو فلعوقوبات حيت جاوبو الوداد بلي إلا ما بغاوش يزيدو شي لاعب نصراني غا يوقفوهم، الموهيم الحاج بن جلون قرر يلقى حل، وجاب لاعب نصراني، والوداد ولاو كا يلعبو ويربحو الماتشات ديالهم بلا ما يخسرو النقط وربحو لبوطولة تأهيلية ولعبو ماتشات ديال باراج ضد لفوروق لي تكلاساو لخيرن فلقيسم لول وربحوهم وخداو لقب لبوطولة ديال لقيسم ثاني بسوهولة، ولكن ما كانوش كا يدخلو داك لاعب نصراني يلعب، هدشي خلق ليهم عاوتاني موشكيل الموسم لي موراه، فلجمع لعام قرر لحاج محمد بن جلون يخلي فرصة لرئيس جديد، عبدالقادر بن جلون فاز بالأغلبية و ولا رئيس جديد ديال الوداد.
الموسم الجديد طاحو فمشاكل عاوتاني ملي ولاو يربحو كا يمشيو لهم نوقاط حيت ما كا يلعبوش نصارا، وبزاف لفوروق ديال فرانساويين بحال لياسام وليوسا وروشنوار وأولمبيك رباط ولاو كا يرفضو يلعبو ضد الوداد، وهادشي عاون الوداد باش ياخدو نقط قانوينة ومع النقط لي جمعو من الماتشات لولين خصوصا الماتش لي ربحون بأكبر نتيجة فتاريخ الوداد 10-0 ضد نادي فضالة رياضي تكلاساو هوما ثالثين فترتيب وتأهلو عاوتاني للمراحل نيهائية، وعاوتاني ربحو و وصلو لفينال وطاحو مع لياسام عاوتاني، وحيت لياسام هوما أبطال لمغريب وعندهم خبرة ربحو لبوطولة، وموراها ف كاس سوپر تعادلو 3-3، ولكن لكاس خداتو لياسام حيت هي لي ماركات لولة (لقانون لقديم). فهاد الوقت كانو المغاربة كا يعيشو فترة صعيبة، خلات جيش التحرير يدير وثيقة المطالبة بالإستقلال، هاد الوثيقة عرفات تواجد إمضاءات ديال شي لاعبين وإداريين وداديين، وخلق لهم مشكل كبير خلا العصبة المغربية تجمد النشاط الرياضي ديال نادي المغاربة. واخا هادشي كامل، كانو شي حاجات مزيانين خلاو الوداد تولي عندو رمزية وطنية كبيرة، وبحكم نتائج لي دار ف كأس شمال إفريقيا ولات عندو شعبية حتى برا لمغريب، خصوصا فلجازائير، هادشي خلا الوداد يتلقى بزاف دعوات منها ديال مشاركة فدوريات حبية دولية و طلبات ديال شراكات.
الموسم لي موراه 1943/1944 المكتب لقا حل ودي مع العصبة المغربية، وقبلو يولي يشارك اللاعب لفرانساوي ف لماتشات، و قرر المدرب لأب جيكو يجيب لاعبين جداد ويشبب لفريق، هادشي خلاه يتصالح مع الألقاب ويربح دوري لعام جديد ف لجازائير ولي فاز به الوداد بعدما ربح لماتش لول ضد فريق راسينݣ لجاميعي لجازائري وتأهل لفينال ضد لمونتاخاب لبريطاني، و الوداد دارو ماتش واعر خلا لجازائريين يشجعوه وفازو بهاد الدوري واخا سالا لماتش تاعادول 2-2 حيت الوداد كانو ماركاو هوما لولين بفضل النجم ديالهوم "كبور". موراها الوداد غا يربح بطولة الشاوية لي ما داوهاش مدة ربع سنين، ولاكن تقصاو من دور الربع ديال لمرحلة نيهائية د لبوطولة.
لموسم جديد 1944/1945 الوداد غا يربحو كأس نوخبة لمغربية لأول مرة فتاريخهم، و ربحو عاوتاني بوطولة الشاوية، ولاكين ملي تأهلو للأدوار نيهائية تقصاو فدور الربع، و ربحو دوري ودي ديال نويل للمرة ثانية على تاوالي.
لموسم لي موراه 1945/1946 كا يتعتابر أحسن موسم غا يديرو الوداد فلقيسم لول ملي تأسس، حيت ربحو فيه لبوطولة لجهوية ديال لجنوب، و موراها ربحو بوطولة الشاوية للمرة رابعة فتاريخ ديال النادي، و ربحو ماتش الربع وماتش النصف وتأهلو لفينال ديال لبوطولة ولي خسارة خسروه ضد لياسام، ولكن من بعد غا ينتاقمو فكأس السوپر المغريبي وغا يربحوه ضد لياسام بطل لمغريب بنتيجة كبيرة بزاف 5-3، و موراها ربحو دوري ريباط لودي لي تدار برعاية الأمير مولاي الحسن، و الدوري السداسي الودي لي كا تنظمو العصبة المغربية.
لبوطولة لوطنية لحتيرافية (1947-1956).
ف لموسم ديال 1946/1947، لعصبة لمغريبية طبقت نظام لحتيراف، و أول مرة غا تولي لبوطولة لمغريبية كاتلعب ب نظام لبطل كا يربحها بنوقاط ماشي بأدوار إقصائية، أول لقب بدات به لعصبة هاد لموسم كان هو كأس فتيتاح لموسم، لقب لي فاز به لوداد و بفضل هادشي لعصبة قررات تكافئ لوداد و رشحاتو هو لي يلعب كأس سوپر شمال إفريقيا لي كان كا يتسما "كأس صداقة شمال إفريقية" و لي شاركو فيه ربعة د لفرقات، بطل شمال إفريقيا و لوصيف ديالو و بطل كأس شمال إفريقيا و لوصيف ديالو، ليوسا كانت ربحات هاد ألقاب بزوجهم، دكشي علاش شارك الوداد مع ليوسا، وحيت راسينغ كان لوصيف حتى هو شارك، يعني ثلاثة فرقات من لمغريب، هاد لكاس ربحوه الوداد من مور ما لعبو زوج ماتشات، لفينال ربحوه ضد راسينغ ب زوج ل زيرو. و ف لبوطولة لمغربية الوداد تكلاساو هوما لخامسين. و ف كأس شمال إفريقيا تقصاو ضد تيحاد تونس.
لموسم لي موراه 1947/1948 كا يتعتابر أول موسم ذهبي فتاريخ الوداد، حيت غا يعرف سيطرة على الألقاب المحلية و ربحو أول لقب رسمي دولي، سداسية تاريخية عمر شي فريق مغريبي دارها من قبل. لبداية كانت ملي ربحو كأس افتتاح لموسم عاوتاني، و زادو ربحو كأس داربيضا لأول مرة فتاريخهم، و زادو ربحو كأس نوخبة لمغربية ثاني مرة، و أحسن حاجة هي ربحو لبوطولة لمغربية لأول مرة فتاريخ النادي، ولي خلا الوداد بشارك أول مرة فتاريخو ف دوري أبطال شمال إفريقيا و لي كانت سميتو "بطولة شمال إفريقيا" ولي غا يفوز به لأول مرة، و غادي يختمها ب رباح ديال كاس سوپر لمغريبي ضد ليوسا لي كان وصيف بطل لمغريب، هادشي كامل خلا الوداد يتحصل على جائزة أحسن نادي شمال إفريقي و جائزة أحسن نادي مغاربي من عند إتحاد عصب شمال إفريقيا، و تحصل على جائزة أحسن نادي مغربي من عند العصبة المغربية، و النجم الوداد "بلمحجوب" فاز بجائزة هداف لبوطولة لمغريبية. |
لوليد ميمون | لوليد ميمون (بلأمازيغية: ⵍⵡⴰⵍⵉⴷ ⵎⵉⵎⵓⵏ) (تولد نهار 19 مارس 1959 ف بني سيدال - إقليم الناظور) هو واحد لمغني أمازيغي مغريبي تيغنًي بالريفية (تاريفيت), ومعروف بسميًت "لماليك د لأغنية الريفية".
حياتو.
تولد الوليد ميمون فبني سيدال فإقليم الناظور ف 1959 فأسرة ديال لفلاحة أبا عن جد. من صغرو وهو تاتعجبو لموسيقا, وكان متبع بزاف "إمديازن", اللي هوما لفنانا والشوعارا اللي تيغنيو فالريف. قرا الوليد الثانوي فالناظور وملًي خدا لباك مشا للجامعة د ظهر المهراز ففاس, وتمًا دار وعي سياسي ونضالي.
خرًج أول ألبوم ديالو ف 1981, وكانت سميتو أجاج, اللي هي الرًعد. من بعد ماخرج لألبوم قبطوه لبوليس وستنطقوه ومنعو لألبوم يتباع وجراو على الوليد ميمون من لجامعة. واخا هاكا بقا تيغنًي بالتخبية وخرًج ألبوم آخر ف 1986, اللي سميتو أمتلوع (الشمكار), و اللي تباع عادي وماتًمنعش.
فاللول ديال التسعينات هاجر الوليد ميمون لهولاندا, وخرًج جوج ألبومات تمًا. ف 1997 مشا يعيش فالكاناري, ولكن ماطوًلش فيها ومشا لبلجيكا ف 1998, وهي اللي عايش فيها من ديك لوقت تال دابا.
لأغاني ديالو.
الوليد ميمون معروف بزاف عند الناس اللي تيسمعو لأغاني الريفية, وعندو عدد د لأغاني لمعروفة, منها بحال دابا: |
اليوسفية | اليوسفية، لي كان سميتها لويجانطي (ب لفرانساوية: Louis-Gentil)، هي جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 67628 واحد، على حسب لإحصاء لعام 2014. |
لݣردان | لݣردان جماعة ترابية حضرية كاينة في إقليم تارودانت، جهة سوس ماسة، ساكنين فيها 12313 نسمة، على حسب الإحصاء العام 2014. |
الݣرعاني | الݣرعاني جماعة ترابية قروية كاينة ف إقليم آسفي، جهة مراكش آسفي، ساكنين فيها 11291 واحد، على حسب لإحصاء لعام 2014. |
لݣنتور | لݣنتور جماعة ترابية قروية كاينة ف إقليم اليوسفية، جهة مراكش آسفي، ساكنين فيها 18544 واحد، على حسب لإحصاء لعام 2014. |
امرامر | امرامر هي جماعة ترابية قروية كاينة ف إقليم الصويرة، جهة مراكش آسفي، ساكنين فيها 7587 واحد، ولكتافة سكانية فيها 60.32 بنادم فلكيلو متر مربع، تايعيش فيها 3838 راجل، أو 3749 مرأة، أو 1452 أسرة، على حساب لإحصاء ديال 2014.
تجهيزات.
24,59 فلمية ديال ديور مجهيزن بلما دشريب
80,30 فلمية ديال لأسر مجهزين بضو
0,21 فلمية ديال لأسر عندهم لواد لحار
1,74 فلمية ديال لأسر عندهم لأنترنت
1,39 فلمية ديال لأسر عندهم اورديناتور
1,32 فلمية ديال لأسر عندهم طوموبيل |
امزم صنهاجة | امزم صنهاجة جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 10310 واحد، على حسب لإحصاء لعام 2014. |
مزوضة | مزوضة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 23132 واحد، على حسب لإحصاء لعام 2014.
الفروع.
1- أيت الضيط
2-لزيفة
3-أيت بويعقوب
4-ايت كضيض
5-زناكة |
امزيلات | امزيلات جماعة ترابية قروية كاينة ف إقليم الصويرة، جهة مراكش آسفي، ساكنين فيها 4209 واحد، على حسب لإحصاء لعام 2014. |
نتيخاب طبيعي | لنتيخاب طّبيعي (ب لونݣلي : Natural selection) هو واحد لعملية مشي عشوائية، فيها كيتزاد ؤلا كيقل تعاويد دصفات ؤلا ميزات معينة ف شي ݣروب سكاني فاش كيوقع تكاثر متنوع (كيتولدو افراد مختالفة من حيت صيفات)، هو من بين أهم لميكانزمات ديال تطور.
تنوع ديما مضمون ب لفضل ديال طفرات لعشوائية لي كدير تغيرات ف جينوم ديال لكاينات لحية، هاد طفرات تقدر تورث لجيال جاية، هاد لجينوم لي كيثورت كيتفاعل مع بيئة لي عايش فيها كل كائن، اقدر يكون شي افراد عندهم صيفات ميميزة كتخليهم كيقدرو على نجاة ؤ توالد كثر من افراد أخرى، هادشي علاش كيتطور لݣروب.
لعوامل لي كتأثر علا نجاح د توالد حتا هي مهمة، هاد لفيكرة طورها تشارلز داروين ؤ سماها ب لانتخاب لجنسي، لانتخاب طبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ دوز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ فلخر يبانو نواع جديدة، لانتخاب طبيعي هو لي كيخلي ݣروبات تتطور، هو مختالف على لانتخاب لإصطناعي، لي بنادم هو لي كيدير لخدمة ديال طبيعة ؤ كيغربل صيفات لي بغا ؤ يخليها دوز لجيال لي جاية. |
انفيفا | انفيفا جماعة ترابية قروية كاينة ف إقليم شيشاوة، جهة مراكش آسفي، ساكنين فيها 6463 واحد، على حسب لإحصاء لعام 2014. |
نقيطاعات لموت | نقيطاعات لموت (ب لبرطقيزية: "As Intermitências da Morte") رواية ديال لأديب لبرطقيزي جوزي ساراماݣو، خرجات عام 2005 من دار النشر إيديتوريال كامينو.
الرواية كاتعاود قصة واحد لبلاد، ݣاعما محددة، ماكاتبقاش فيها لموت. الرواية داخلة فالستيل لأدابي ديال ساراماݣو لي كايمزج فيه بين لأداب و لفلسفة و حتا تّكوميك من النظام السياسي و جّتيماعي لحالي. |
اولاد عياد | اولاد عياد (بالأمازيغية : ⵓⵍⴰⴷ ⴰⵢⴰⴷ) هي واحد المدينة ف اقليم الفقيه بن صالح ف جهة بني ملال خنيفرة، كيسكن فيها شي 21,466 ديال بنادم عل حساب ليحصا ديال 2004.
لموقع.
كاينة اولاد عياد ف لأحداثيات: 32° 12' 0" دشمالا و 6° 48' 0" غربا. وعلى طّريق لوطنية رقم 8 لي كتربط مدينة بني ملال بمدينة مراكش. لوزين دسكر هو معلمة ديال لمدينة حيت كاين ف لخرجة ديالها علا طريق كيسهل علا لي دايز يعرف لمدينة .
لمناخ.
كتصنف اولاد عياد ف لمناخ لمتوسطي لقاري لي ناشف، لي فيه شتا باردة، ؤ صيف سخون، كتوصل لموايان د لحرارة لماكس 29.71 ومينيموم ل 13.05، لموايان د شتا لي كاتطيح هو 438.42 مليمتر ف لعام، لي هاد شتا مانضماش ف لعام.
اما لعجاج لي كاين هو لعجاج د شرقي ديال صيف لي كاتجي من لجنوب وكيخلي واحد لموجة د سّخونية.
جغرافيا.
لمدينة ضاير بها سلسلة دجبال لأطلس لمتوسط من جهة لجنوب ؤ من شمال أراضي زراعية سقوية كبيرة لي معروفة بسهل تادلة (محليا : لبلان) هادشي حيت عندها جوج د لويدان صطيناعية كيعتمدو عليهم ف لفلاحة.
ليكونومي.
لأغلبية دسكان كيعتمدو علا لفلاحة بشكل رئيسي؛ تّجارة حتى هي كتعرف رواج كبير. |
باب دارنا | باب دارنا هولدينݣ، معروف كتر غير بسميت باب دارنا، هي واحد شاريكة مغريبية ديال لإنعاش لعقاري، كيقولو بلي بدات ف 1990، ولاكين ماتحلات رسميا حتال 18 أكتوبر 2019، مولاها هو سيدي محمد الوردي لي من قبل كان موضاف معا وفاسلف ؤ وفاكاش.
لبدية.
لقصة كاتبدا ب ضبط ف 2013 ملي باب دارنا بدات كاتبان ف ساحة ب لإشهارات ف تلفازة وسوشل ميديا كيبينو فيهم أنهم عندهم مشاريع ديال ديور ف بزاف د لمدون د لمغريب ؤ بعروض مختالفة كاتناسب كلشي، ؤكيديرو حتا تسهيلات ف لخلاص.
هاد لإشهارات، لي شاركو فيهم ممتيلين ؤفنانين، كانو كيدوزو فيهم لعروض لي كاينا بحال مثلا "تشري جوج ديور وتالتا فابور" ولا "ڤيلا بتامان برطمة"، هادشي لي خلا ناس يتيقو ؤيزعمو يشريو.
حاجة خرا، هاد "شاريكة" حضرات لبزاف د لمعارض داخل لمغريب ولا ف لخاريج، وهادشي خلا حتا لمغاربة لي ساكنين برا يزعمو ف الشرا ديال ديور.
لفضيحة ديال نّصب.
ف لول ديال نونبر 2019، تقريبان شي 20 واحد لي دافعين تسبيق باش ياخدو ديور مشاو كيطالبو قدام لمقر د شاريكة باش يردو ليهم فلوسهم حيت تعطلو باش يعطيهم ديورهم؛ ومن بعد ليالي من لمفاوضات، الوردي عطاهوم شيكات. نهار 7 نونبر واحد من هاد الناس ؤفنفس لوقت محامي دار شكاية ضد رئيس لمدير لعام ديال باب دارنا الوردي حيت شيكات بلا رصيد.
تحقيق.
ف 21 نونبر، الوردي تشد وتحط ف لحراسة نضرية. معا لبوليس لقضائي الوردي عتارف بلي ماكانش عندو ترخيص ديال لبني.
ف 30 دجنبر، نائب لمدير لعام ؤ نمرة 2 ديال باب دارنا عتمان البوكفاوي تشد ؤهو هربان ف أبيدجون ف لكوط ديڤوار.
ف نونبر 2021، خرجو تقارير بلي لوردي هرّب ل فلوس ل پاناما ؤ خدّمهم ف واحد شاريكة د ستيتمار تما، ضحايا طالبو باش يتحل تحقيق ف هاد لقضية.
لموحاكامة.
ف 12 يناير 2023، حكمات محكامة ستيناف د دارلبيضا على مول شاريكة لوردي بخمسطاش لعام د لحبس ؤ على نّوطير لي متاهم ب تزوير ب طناش لعام د لحبس، ؤ لمجموع تعطات 51 عام د لحبس لڭاع ناس لي متاهمين ف هاد لقضية. |
باربادوص | باربادوص (بلينݣليزية: Barbados) هي واحد لبلاد جزيرة جات فلكاريبي. لمساحة ديالها صغيرة بزاف وماتاتفوتش 439 كم². الطول ديال لبلاد كاملة هو 34 كم ولعرض ديالها 23 كم. أقرب بلدان لباربادوص هوما سانت ڤينسنت و لݣرونادين (168 كم) وطرينيضاض ؤ طوباݣو (400 كم).
ستعمرو بزاف د لبلدان باربادوص منها لبرتغال وصبانيا وبريطانيا (اللي ستعمراتها ف 1625). ستاقلات لبلاد نهار 30 نونبر 1966, ومن ديك الساعة وهي تابعة للمنظمة د لكومونويلث بحال لأغلبية د لبلدان اللي ستعمراتهم بريطانيا, ودخلات عضو مع لأمم لمتحدة.
تيسكنو ف باربادوص تقريبا 280.000 ديال الناس ولعاصمة ديالها وأكبر مدينة فيها هي بريدج تاون. اللغة الرسمية فلبلاد هي لينݣليزية, ولفلوس اللي تاتخدًم فيها هي الدولار د باربادوص. باربيدوس معروفة بالسياحة وتيجيوليها الناس من لعالم كامل باش يستافدو من لبحر ولجو ديالها. |
باريز | باريز ؤلا پاري، (بالفرانساوية: Paris) لي كاتلقّب ب "لعاصمة د الضواو"، هي العاصمة د فرانسا وأكبر مدينة فيها. هي من أكبر لمدون د ؤروپا, ؤ كايسكن فيها ؤ نّواحي ديالها كثر من 12 مليون بنادم.
باريز معروفة ف لعالم كولو ب لمعالم لحضارية ؤ تقافية لي فيها، بحال برج إيفيل، وقوس النصر ولمتحف د لّوڤر. هاد لمعالم كولها تيخليو ناس من ݣاع لبلدان يزوروها، ؤ هي وحدا من لمدون سياحية لكبار ف لعالم.
باريز معروفة من بزاف د نواحي ف رياضة، ف لكورة متلا لفرقة ديالها پاري سان جيرمان ربحات بزاف د لبطولات متًابعة، ولا تّينيس، حيث كاتنظم لبطولة د رولون ݣاروس فيها كل عام ف شهر ماي.
كاين ف باريز جوج د لمطارات دوليين كبار، وهوما مطار شارل دو ݣول، ؤ مطار أورلي. |
بانݣلاديش | بانݣلاديش (ب لبينݣالية: গণপ্রজাতন্ত্রী বাংলাদেশ) هي واحد لبلاد فلجنوب الشرقي ديال آسيا. تاتحدها لهند من ݣاع الجوايه، من غير لجنوب الشرقي، اللي عندها فيه حدود مع بورما، و لجنوب اللي تاطًل فيه على لخليج د لبنݣال. بانݣلاديش تاتعني لبلاد د لبنݣال باللغة لبينݣالية.
ف 1947، مورا ما خرجات بريطانيا من شبه لقارة لهندية، تقسمات ديك لمنطقة على جوج: لمنطقة د لهندوس هي لهند، و لمنطقة د لمسلمين هي پاكيستان، اللي كانت فيها پاكيستان لغربية ( هي پاكيستان ديال دابا)، و پاكيستان الشرقية (هي بانݣلاديش). علاود لحݣرة و لإهمال ليقتيصادي و السياسي و اللغوي، دارو الناس ديال پاكيستان الشرقية ثورة على پاكيستان لغربية، و وقعات حرب بيناتهم سالات بليستيقلال ديال پاكيستان الشرقية، اللي ولات هي لجمهورية الشعبية د بانݣلاديش ف 26 مارس 1971.
تيسكنو ف بانݣلاديش تقريبا 161 مليون واحد (هي الدولة التامنة من ناحية عدد السكان فلعالم) و لعاصمة ديالها هي داكًا. لعدد لكبير د السكان ديالها تيخلًيها هي الدولة لمسلمة التالتة من ناحية الناس فلعالم. لفلوس اللي كاتخدًم فلبلاد هي تاكا، و اللغة الرسمية هي لبينݣالية. بانݣلاديش داخلة مع لأمم لمتحدة و منظمة لكومنويلت و ليتيحاد د جنوب شرق آسيا د التعاون لإقليمي و مؤتمر لقمة لإسلامي. |
باهاماس | لباهاماس، لمعروفة رسميا بلكومونويلث د لباهاماس (بلينݣليزية: Commonwealth of The Bahamas) هي واحد لبلاد جات فلكاريبي ولأراضي ديالها كلها جزر ف لبحر. لباهاماس فيها تقريبا 700 جزيرة منها لكبار والصغار، جاو كلهم فلمحيط لأطلسي. لباهاماس جات ف الشمال د كوبا وجمهورية الدومينيكان وهايتي، وقريبة للولاية د فلوريدا ف ميريكان.
باهاماس هي أول أرض وصل ليها كولومبوس من أوروپا ف 1492، ولكن الصبليون ماستعمروهاش وكملو للجزيرة د هيسپانيولا. لبريطانيين هوما أول بلاد ستعمرات لباهاماس ف 1718 وجابولبها بزاف د لعبيد من إفريقيا. ف 1807 حبسات بريطانيا التجارة د لعبيد وولاًو بزاف د الناس اللي كانو عبيد تيمشيو لباهاماس يسكنو فيها، وزادو كتر من مورا ما تحبسات لعبودية النيت فلبلاد ف 1834.
تيسكنو ف لباهاماس 332.634 واحد، 90% منهم عندهم أصول من إفريقيا. اللغة الرسمية فلبلاد هي لينݣليزية والعاصمة هي ناساو. لعملة اللي كاتخدًم ف لباهاماس هي الدولار لباهامي. لقتيصاد د باهاماس تيضور بزاف على السياحة اللي تادخًل 60% من الناتج لخام د لبلاد وتاتخدًم النص د لباهاميين تقريبا. |
برشيد | برشيد جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 135733 واحد، على حسب لإحصاء لعام 2014. |
برغواطة | برغواطا (ب لأمازيغية : ⴱⴻⵔⵖⵡⴰⵟⴰ) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي.
طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.
الدين ف برغواطا.
موصلناش بزاف على فعايل تاع برباتيين غير بلي كان عندهم قرآن و كتاب شريف تاع الله بالأمازيغية فيه 80 سورة كان منها سورة أيوب بتمازيغت و لي ترجمتها ب الداريجة هي:
ف تورات شعبي.
باقي تال دابا لأثر ديال البربراطيين وتال دابا شي ناس ف بلايص تاع دكالة و الشاوية و زمور مكدبحوش الفروج لكبير ف السن. عوتاني طقس تاع حليلو أولا كما كسميوه زمزم هو ف حقيقة طقس تاع بربراطيين تاع تبرك بالما مورا الدبيحة لي دابحينها بسميت أكوش. و كاين طقس أخر لي هو التبرك بدم الذبيحة و رشان الدم ف الحيوطا أولا لقنات تاع الدار. و جتماع على المحرقة ف يوم عاشورا و لغنا علا ود طليب لغفران و التبرك بالنار ب لخطو فوق منها. و حتا طليب الشتا من أنزار و بخصوص نْشيد ديال "تاغنجا ياربي تصب الشتا". حيت ف لأصل البرغواطية ديانة واخدينها من التورات تاع إمازيغن لي كانو ديك ساعة بسميت مصمودا و صنهاجة. |
برلين | برلين (بلألمانية: Berlin) هيا لعاصيمة ديال ألمانيا و أكبر مدينة فيها، ؤ هيّا ف نفس لوقت وحدة من لجيهات 16 ديال ألمانيا. برلين كتحدها لجيهة (لاند) ديال براندنبورݣ من ݣاع الجّوايه. تّاريخ ديالها كيرجع ل نّص تّاني ديال لقرن 12 ولاكين ماولّات عندها أهمية كبيرة حتا ولّات لعاصيمة د لإمبراطورية لألمانية ف 1871.
برلين عندها تاريخ قديم و مهم ف لعالم، و فيها 3 ديال لبلايص اللي مسجّلين ف اللّيستا د معاليم التراث العالمي د ليونيسكو. من مورا لحرب لعالمية التانية، و بالضبط ف 1961، تقسمات لمدينة على جوج طراف، بيناتهم سور كانت سميتو "السور د برلين". لغرب د برلين كان تابع لألمانيا لغربية (كانت بلاد رأسمالية، لعاصمة ديالها هي بون)، و الشرق كان هو لعاصمة د ألمانيا الشرقية (اللي كانت بلاد شتراكية). السور د برلين طاح ف 1989، و من موراه ولات برلين مدينة وحدا، و تا لألمانيات بجوج تجمعو و ولاّو لجمهورية لفيديرالية د ألمانيا.
تيسكنو ف برلين تقريبا 4.5 مليون د الناس، و محسوبة مدينة عالمية ف بزاف د لمجالات بحال التقافة ولإعلام و الصيونص. فيها 4 ديال لجامعات د الدولة، و كتر من 30 ديال لفلوس. 67 واحد من اللي ربحو لجائزة د نوبل كانو خدّامين ولاّ مقيدين ف جامعة كاينة ف برلين. لمدينة عندها مطار دولي، و فيها لميطرو من عام 1902.
تاريخ.
لمدينة تأسسات رسمياً ف لقرن 13، ولاكين كا بلاصة د سّكنى تقدر تكون قدم. لبحت لأركيولوجي كشف علا طراف د لخشب (يمكن تستعملو ف لبني) كيرجعو ل عام 1183. |
بروناي | اتحاد بروناي دار السلام (ب لونݣلي: Nation of Brunei, the Abode of Peace - بلمالاي: Negara Brunei Darussalam) هي واحد لبلاد ف لجنوب الشرقي د آسيا جات فالشمال د لجزيرة د بورنيو اللي تاتقاسمها معا ماليزيا و أندونيسيا. بروناي تاتحدًها ماليزيا من ݣاع الجوايه من غير الشمال اللي كاطًل فيه على لبحر د الشينوا لجنوبي.
بروناي تاتَعتابر دولة صناعية و متقدًمة و هي مرتًبة الرابعة ف مؤشر التنمية البشرية من مورا سنغافورة و كوريا لجنوبية و الجاپون. كانت مستعمرة ديال بريطانيا من 1888، و ستاقلات ف 1 يناير 1984 من بعد ثورة مسلحة. مورا ليستيقلال ديالها خدات لبلاد تجاه ديال الصناعة و لحداثة، و هادشي خلاً لقتصاد ديالها يطلع بزاف، بدرجة وصلات تال 56% ما بين 1999 و 2008. ف 2011، على حساب صندوق النقد الدولي، كانت برواني هي الدولة لوحيدة (مع ليبيا) اللي ما عندها تا كريدي.
تيسكنو ف بروناي تقريبا 442.000 واحد و لعاصمة ديالها هي بندر سيري باݣاوان. اللغة الرسمية د لبلاد هي لمالاي و لفلوس اللي كاتخدُم فيها هي الدولار د بروناي. لإسلام هو الدين الرسمي د بروناي و تقريبا 79% د الناس ف لبلاد مسلمين. |
ويلز | بلاد لغال ولاّ ويلز (بلينݣليزية: Wales - ب لويلزية: Cymru) هي بلاد جات ف لمملكة لمتحدة. تاتحدّها لينݣليز من الشرق، لمحيط لأطلسي من لجنوب و لغرب، و لبحر لإيرلاندي من لغرب و الشمال. لأغلبية د لبلاد فيها جبال و تلاّت. أعلى جبل فيها هو جبل سنوودون.
التاريخ ديال بلاد لغال مرتابط بزاف بالتاريخ د لبلدان اللي حداها، كتيرشي لينݣليز. كانت تابعة ليها شي مرات، و مستاقلة منها مرّات آخرا. دخلو وييلز و لينݣليز بجوج ل بريطانيا ف 1707، و لكن لهوية ديال وييلز ما بدات تاتبان تال اللّخر د لقرن 19 و لقرن 20، فين تدارو أحزاب سياسية قومية، و تكونات جمعيات تادّافع على اللغة لويلزية. ف 1999، تأسس لبرلمان ديال بلاد لغال، اللي تيتكلّف بلمصالح د الناس د لمنطقة، و فيه 60 مقعد.
تيسكنو ف ويلز تقريبا 3.1 مليون د الناس، و لعاصمة ديالها هي كارديف. اللغات الرسمية فيها هوما لينݣليزية و لويلزية، و لفلوس اللي كاتخدّم هي لپّاوند. ف بزّاف د الرياضات، بلاد لغال عندها فرقة ديالها بوحدها، بحال لكورة و الريݣبي. ولكن ف مسابقات بحال لألعاب لأولمپية، تيشاركو الرياضيين ديال وييلز مع لفرقة ديال لمملكة لمتحدة. |
بلجيكا | بلجيكا واحد الدولة ؤروپية عندها حدود فالشمال مع هولندا و مع ألمانيا و اللوكسومبورڭ فالشرق و فالجنوب مع فرنسا. العاصمة ديالها هي بريكسيل و ساكنين فيها عشرة المليون ديال البشر .40% منهم تيهضرو الفرانساوية و 60% منهم الهولندية و واحد النسبة قليلة تيهضرو بالألمانية. هاد الثلاثة ديال اللغات هما اللغات الرسمية في البلاد.
الناس ديالها كايتسماو "بلاجكا" .
بلجيكا اللاتينية هو السمية اللي كانوا كيعيطوا ليها به قبل الإستقلال ف 1830 . نظام الحكم فيها اتحادي ملكي وهي من بين البلدان اللي أسسو الروح د ليتيحاد لوروپي ف 1957. |
بلغاريا | لجمهورية د بلغاريا (بلبلغارية: Република България) هي واحد لبلاد جات فلجنوب الشرقي د أوروپا وتاطًل على لبحر لكحل. تاتحدًها رومانيا من الشمال، تركيا و ليونان من لجنوب، و صربيا و مقدونيا الشمالية من لغرب.
بلغاريا عندها تاريخ طويل وكانو فيها بزاف د لحضارات منهم لإغريق والرومان والصلاڤ والدولة لعثمانية. ف 1946، عام من مورا لحرب لعالمية التانية، ولات بلغاريا دولة اشتراكية فيها حزب واحد. ف 1989، غادي يطيح لمعسكر الشرقي وغادي يخلي لحزب الشيوعي لبلغاري أحزاب خرا باش تتكون وتشارك فلينتيخابات، ومن ديك الساعة أتولي بلغاريا بلاد ديموقراطية.
تسيكنو فبلغاريا تقريبا 7 د لمليون د الناس ,لعاصمة ديالها هي صوفيا واللغة الرسمية اللي تاتًهضر فيها هي لبلغارية (اللي تاتًكتب بحرف سيريليك). لعملة د بلغاريا هي الليڤ. بلغاريا عضو فليتيحاد لأوروپي ودخلات ليه ف 2007، وهي عضو فبزاف د لمنظمات اخرى بحال حلف الشمال أطلسي (الناطو) و لأمم لمتحدة. |
بلفاع | بلفاع جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 27592 نسمة، على حسب الإحصاء العام 2014. |
بن حمد | بن حمد جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 32528 واحد، على حسب لإحصاء لعام 2014. |
بن بطوطة (فوهة ف سطح القمر) | بن بطوطة، هيا واحد لفواها صغيرا على سطح ديال لقمر جات فلمنطقة ديال ماري فيكونديطاطيس، و لي كاينة ف لجيهة شرقية ديال لجزء لقريب ديال لقمر. و جات ف لجنوب لغربي ديال لفوهة ديال ليندبرغ و ف شمال شرقي ديال لفواها لمعروفة ديال ݣوكلينيوس. و شكل ديالها مدوّر ومقاد، و عندها أرضية واسعا ف لداخل ديالها.
لفواها كانت مسمية من قبل بالسمية ديال ݣوكلينيوس أ، قبل ما يجي تيحاد لعالمي لفلكي لي سمّاها بسمية ديال دابا و نسبا لرحالة ؤلكاتب لمغريبي لأمازيغي لي كان فلقرن ربعطاش بن بطوطة. |
بن خليل | بن خليل جماعة ترابية قروية كاينة ف إقليم/عمالة طان طان، جهة ݣلميم واد نون، ساكنين فيها 741 واحد، على حسب لإحصاء لعام 2014. |
بن مسيك | بن مسيك جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 131785 واحد، على حسب لإحصاء لعام 2014. |
بن معاشو | بن معاشو جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 8458 واحد، على حسب لإحصاء لعام 2014. |
بن يعقوب | بن يعقوب جماعة ترابية قروية كاينة في إقليم طاطا، جهة سوس ماسة، ساكنين فيها 2900 نسمة، على حسب الإحصاء العام 2014. |
بنسليمان | بنسليمان جماعة ترابية حضرية كاينة ف إقليم/عمالة بنسليمان، جهة دّار لبيضا سطات، ساكنين فيها 56138 واحد، على حسب لإحصاء لعام 2014. |
بني تسيريس | بني تسيريس جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 14067 واحد، على حسب لإحصاء لعام 2014. |
بني خلوݣ | بني خلوݣ جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 12930 واحد، على حسب لإحصاء لعام 2014. |
بني هلال | بني هلال جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 17843 واحد، على حسب لإحصاء لعام 2014. |
بني يخلف | بني يخلف جماعة ترابية قروية كاينة ف إقليم/عمالة لمحمدية، جهة دّار لبيضا سطات، ساكنين فيها 48338 واحد، على حسب لإحصاء لعام 2014. |
بني ياݣرين | بني ياݣرين جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 13031 واحد، على حسب لإحصاء لعام 2014. |
بنݣرير | بنݣرير جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 88538 واحد، على حسب لإحصاء لعام 2014. |
بهية محتسين | بهية محتسين (خلاقت ف لمحمدية ف 23 غشت 1979) لعايبية د تّينيس مغريبية. هي أول مغريبية وصلات ل طّوپ 150 ف لعالم ف 2002، فاش وصلات ل تّرتيب 149 ف لعالم. ف دّوبل كان أحسن ترتيب ديالها 143 (تا هو ف 2002).
بهية لعبات تّينيس ف لمستوى پرو بين 1999 و 2007.
بهية كانت أهم لاعبة د لمنتخب لوطني لمغريبي ف ل فيد كاپ و ربّحات لمغريب بزاف د لميداليات دهبية ف تّورنوات لجهويين ب حيت دات 6 د لمرات دّهبية د لألعاب لعربية و كانت دات لميدالية دّهبية د لألعاب لمتوسطية 2001. |
بهيجة إدريس | بهيجة إدريس، وسميتها لحقيقية بهيجة العلمي الإدريسي (خلاقت ف سلا ف 1944) مغنية مغريبية من رّواد د لغنية لمغريبية لعصرية بين خمسينات و سبعينات لقرن لعشرين.
حياتها.
بهيجة بنت عائلة سلاوية عطات بزاف د لفنانين، خوها هو الملحن محمد الإدريسي، اللي كان لحن أغاني مشهورة بحال "عندي بدوية" و "بنت بلادي زينة". ختها هي لمغنية أمينة إدريس مولات لأغنية المشهورة "التيليفون". راجل ختها أمينة هو الملحن محمد بنعبدسلام و بنتهوم هي لمغنية غيثة بن عبد السلام.
راجل بهيجة هو الملحن عبد الرحمن الكردودي الحسني وبنتها هي المغنية، دعاء عبد الرحمن.
بهيجة كانت من لفنانات لولات لّي هاجرو ل لمشرق و دارت كاريير و شهرة كبيرة ف لعالم لعربي، بحيت أنها غنات أغاني و قصائد ب الفصحى (د نزار قباني) و أغاني ب لمصرية.
بهيجة عندها كتر من 100 غنية و من أشهرها "لما يجري قدامي" و "ماهو جاري ولا قريب لدواري" لّي ولات من لخالدات د لموسيقى لمغريبية لعصرية و شّعبية. |
بوعبوط | بوعبوط جماعة ترابية قروية كاينة ف إقليم شيشاوة، جهة مراكش آسفي، ساكنين فيها 11486 واحد، على حسب لإحصاء لعام 2014. |
بوعبوط أمدلان | بوعبوط أمدلان جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7538 واحد، على حسب لإحصاء لعام 2014. |
بوجدور | بوجدور جماعة ترابية حضرية كاينة ف إقليم/عمالة بوجدور، جهة لعيون سأقية لحمرا، ساكنين فيها 42504 واحد، على حسب لإحصاء لعام 2014. |
بوحمام | بوحمام جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 23234 واحد، على حسب لإحصاء لعام 2014. |
بوركينا فاصو | بوركينا فاصو (بالفرانساوية : Burkina Faso) هي دولة ف غرب إفريقيا، مساحتها 274.200 كلم² وضايرين بيها ستا ديال البلدان : مالي ف الشمال والغرب، النيجر ف الشرق، بينين والطوݣو ف الجانوب الشرقي، غانا ف الجانوب، و الكوط ديڤوار ف الجانوب الغربي. عداد سوكان ديالها 20,321,378 . ولوغتها الراسمية هي لفرانساوية، ولكن خمسين ف المية د السوكان لوغتهوم الأم الموري. ف لبدو مورا ليستيقلال كانت البلاد سميتها جمهورية ڤولطا العوليا (1958 - 1984) حتى بدل ليها رئيسها طوما سانكارا السمية لبوركينا فاصو ف 1984. ناسها كيتسماو البوركينابيين و عاصمتها واݣادوݣو. |
ميانمار | ميانمار، ولاّ بورما (سمية قديمة)، ولاّ براهماديش، رسميا لجمهورية د لإتحاد د ميانمار ( بلبورمية: ပြည်ထောင်စု သမ္မတ မြန်မာနိုင်ငံတော်) هي بلاد جات ف لجنوب الشرقي د آسيا. تاتحدّها بانݣلاديش و لهند من الشمال لغربي، الشينوا من الشمال الشرقي، لاووص و طايلاند من الشرق و لجنوب الشرقي، و لمحيط لهندي من لغرب و لجنوب لغربي. بورما هي أكبر بلاد من ناحية لمساحة ف جنوب شرق آسيا، و لعاشرة ف لمساحة ف آسيا.
لبلاصة اللي فيها ميانمار تستعمرات من بريطانيا ف لقرن 19، و كانت داخلة مع لهند لبريطانية ف مستعمرة وحدا. ف 1 أبريل 1937، من مورا نتيخابات، تفارقات بورما على لهند وولأّت مستعمرة بوحدها. ف وسط لحرب لعالمية التانية، حتلات الجاپون لبلاد، و لكن مور ماخسرات لحرب، عاود رجعات بورما د بريطانيا، اللي بقات مستعمراها، تا ستاقلاّت لبلاد ف مرّة ف 1948.
تيسكنو ف ميانمار تقريبا 54 مليون د الناس، ولعاصمة ديالها هي نايپيداو. أكبر مدينة ف لبلاد هي رانݣون. اللغة الرسمية هي لبورمية، ولفلوس اللي كاتخدّم هي لكيات. لبلاد فيها ناس عندهم بزاف ديال لأديان منهم لبوديين و لمسيحيين و لمسلمين. لمسلمين و لهندوس ديال بورما عندهم مشاكل بزاف وتيعانيو من لحݣرة. ميانمار داخلة ف بزاف د لمنضمات دولية بحال لأمم لمتحدة و لحركة د عدم لإنحياز و لقمة د شرق آسيا. |
بوروس | بوروس جماعة ترابية قروية كاينة ف إقليم الرحامنة، جهة مراكش آسفي، ساكنين فيها 5986 واحد، على حسب لإحصاء لعام 2014. |
بوروندي | بوروندي (ب لكيروندية: Republika y'Uburundi، ب لفرانساوية: République du Burundi) هي بلاد ماكاطلش على لبحر جات فلجنوب الشرقي د إفريقيا. تاتحدًها رواندا من الشمال، طنزانيا من لجنوب و الشرق، و جمهورية لكونݣو الديموقراطية من لغرب. بوروندي جات فلمنطقة اللي فيها ضايات بزاف و لحدود ديالها ف لجنوب تاطًل على الضاية ديال طانݣانيكا.
بوروندي كانت مملكة مستقلة تاتعيش فيها الشعوب ديال التوا و لهوتو و التوتسي، حتا للول د لقرن 20 فين حتلاًتها ألمانيا. مورا لحرب لعالمية اللولا اللي خسرات فيها ألمانيا، حتلاًت بلجيكا لبلاد و بقات مستعمرة ديالها تا ستاقلاًت ف 1962. مورا لستيقلال وقعو بزاف د لمشاكل و لينقيلابات تا طاح النظام لملكي و ولاًت لبلاد جمهورية فيها حزب واحد ف 1966. من ديك الساعة و لبلاد باقي ما فيهاش ستيقرار د السياسة ولا لقتيصاد. ف 2016، كانت تكلاسات بوروندي أتعس بلاد فلعالم.
تيسكنو ف بوروندي تقريبا 11 مليون د الناس و لعاصمة ديالها هي ڭيتيڭا. اللغات الرسمية ف لبلاد هي لكيروندية و لفرانساوية و لينݣليزية، و لفلوس اللي كاتخدًم هي لفرانك د لبوروندي. غير 13.7% د السكان د لبلاد اللي تيسكنو ف لمدون، و هي من النسب لقلال ݣاع ف لعالم. |
بورݣراݣ | بورݣراݣ هو واحد لواد فلغرب د لمغريب، الطول ديالو 240 كلم, تيخرج من لأطلس لمتوسط (جبل متورزݣان حدا مولاي بوعزة) وتيصبً فلمحيط لأطلسي، مابين لمدن د سلا والرباط.
لمعدل د الصبيب د بورݣراݣ هو 23 ميترو مكعب فالتانية، ولكن فوقت لفيضانات, يقدر يوصل تال 1500.
لأصل دسمية.
ف لعصر لقديم كان واد بورݣراݣ كيتسما واد سلا. كاين بزاف د النظريات على سميت بورݣراݣ ولأصل ديالها. من بينهم كاين هادو:
التاريخ ديالو.
بورݣراݣ عندو تاريخ قديم ومرتابط بزاف بلمدن د سلا والرباط. ما بين أهم لأحدات اللي وقعو فبورݣراݣ:
السدود اللي فيه.
ف 1974, تبنا السد ديال "سيدي محمد بن عبد الله على بورݣراݣ", ف 17 كلم من المصب ديالو. كاين 7 د السدود خرا صغيرة عليه. لهدف دهاد السدود هو أولا تجمع لما اللي تيعاون فالشريب ولفلاحة, وثانيا باش ينتج الضو اللي تيمشي للمصانع.
لمارينا د بورݣراݣ.
بدا لمشروع د لمارينا د بورݣراݣ ف 2006, و لهدف ديالو هو تتقاد الضفة د لواد من الجوايه بجوج د الرباط وسلا, ويكونو فيه بزاف د لحوايج ولأنشطة اللي يقدر يديرهم الواحد إما سائح ولا تا اللي ساكن تمًا.
أغاني عليه.
بزاف د لمغنيين غناو على بورݣراݣ حيث عندو تاريخ كبير كتيرشي حيت تيجمع مابين سلا والرباط. من بين لإنتاجات اللي كانو عليه كانلقاو: |
بوزمور | بوزمور جماعة ترابية قروية كاينة ف إقليم الصويرة، جهة مراكش آسفي، ساكنين فيها 5860 واحد، على حسب لإحصاء لعام 2014. |
بوزنيقة | بوزنيقة، جماعة ترابية مغربية بحرية، سياحية، غالب عليها طابع لحضري، كاينة بين مدينة رباط ودار لبيضا، فإقليم بن سليمان، جهة دار لبيضا سطات، أو فيها 37,238 نسمة على حساب لإحصاء ديال عام 2014، نسبة لكبيرة منها عايشة فلمدينة.
تاريخ.
تايرجع تاريخ تأسيس بوزنيقة للعهد ديال سلطان لعلوي سيدي محمد بن عبد الرحمن فلقرن تسعطاش، لي بنى «لقصبة» أو دارها قشلة للجيش ديالو.
سكان ديال بوزنيقة لقدام تاينتاميو لقبايل ديال لعروبية، أو تايرجع لأصل ديالهم للعرب ديال «صبّاح» من قبيلة بني هلال. أما تَواجد ديال ناس ديال تافيلالت فبوزنيقة، تايرجع للهجرة لي داروها لعروبية ديال لجنوب شرقي لمغربي لهاد لمنطقة، شي لي تايأكدوه لفخذات ودواور فإقليم راشيدية، لي عندهم نفس لإسم ديال دواور دبوزنيقة، بحال لعبابدة وولاد صبيح.
بوزنيقة فيها كنيسة تاريخية كاتوليكية، كاتشهد على لإستعمار لفرانساوي لي داز فلمدينة، فلقرن لعشرين.
طريق لوطنية رقم 1 بين رباط ودار لبيضا، ساهمات بزاف فتطور ديال لمدينة، زيادة على لهجرة لقروية من دواور للمركز، بحيت نتاقل عدد ناس فلمدينة ل37,238 نسمة عام 2014، بعد ما كانو عام 1936 ماتايفوتوش 417 نسمة.
لجغرافيا.
جماعة بوزنيقة كاينة على هاد لإحداثيات 7.15968- : 33.7894، فإقليم بنسليمان، جهة دار لبيضا سطات، على لهضبة ديال شاوية سفلانية، وهي جماعة بحرية، كاتعتامد على سياحة شاطئية فلفصل ديال صيف، بحيت كايتعتابرو ليبلاج ديالها وجهة مزيانة عند ناس ديال لمدون لكبيرة لي مجاورينها بحال رباط ولمحمدية ودار لبيضا.
تجهيزات.
جماعة بوزنيقة فيها محطة ديال تران، أو دخلة للوتوروت، أو دايزة عليها طريق لوطنية رقم 1، وطريق ساحلية بين رباط ولمحمدية، أو طريق لوطنية رقم 23 فتيجاه مدينة بنسليمان. كيف ما فيها مربط ديال لخيل، ومضمار ديال سباق دلخيل، أوجوج تيرانات ديال لغولف، أو مركبات وخميمات ترفيهية، وهوطيلات 5 دنجوم. كيف ما فيها لقصر لملكي، وحي صناعي.
لمعالم.
لقصر لملكي ديال بوزنيقة
لقصبة لتاريخية، لي تحولات لمربط ديال لخيل
لكنيسة لفرنسية لي تحولات لمؤسسة ديال دولة
فندق القصبة، لي هو أشهر معلمة فلمدينة
المناطق الطبيعية.
غابة الزيتون البري على الطريق الوطنية رقم 1
غابة الصنوبر على الطريق الساحلية
شاطئ بوزنيقة
شاطئ ضاهومي
مضب واد بوزنيقة
غابة القنص التابعة للقصر الملكي
وادي بوزنيقة
وادي سيكوك
وادي لغبار
أبرز الأحداث.
لحوار لليبي بين وفد مجلس نواب ومجلس دولة لإستشاري عام 2020 |
بوسكورة | بوسكورة جماعة ترابية حضرية كاينة ف إقليم/عمالة نّواصر، جهة دّار لبيضا سطات، ساكنين فيها 100176 واحد، على حسب لإحصاء لعام 2014. |
بوشان | بوشان جماعة ترابية قروية كاينة ف إقليم الرحامنة، جهة مراكش آسفي، ساكنين فيها 9705 واحد، على حسب لإحصاء لعام 2014. |
لبوصنة ؤلهرسك | لبوصنا ؤلهرسك (بالبوصنيا، الكرواتية ؤالصربية اللاتينية:"Bosna i Hercegovina" ؛ الصربية السريلية: Босна и Херцеговина) هي واحد الدولة جات فلبلقان ف لجنوب الشرقي د أوروپا، هي كانت ؤحدة من لجمهوريات د يوݣوسلاڤيا. جات فجنوب أوروپا. كاتحدها من الشمال ؤالغرب ؤلجنوب كرواتيا، من الشرق صربيا ؤمن الجنوب لغربي جمهورية الجبل لكحل.
خدات لبوصنا ؤلهرسك ليستيقلال ديالها ف 1992 من بعد ما تفكًكات يوݣوسلافيا، و دوزات 3 سنين د لحرب لأهلية سالات ف 1995.
تيسكنو فلبوصنا ولهرسك تقريبا 3.5 مليون د الناس و لعاصمة ديالها هي صاراييڤو. كاين تلاتة د اللغات الرسمية ف لبلاد و هي لبوصنية و لكرواتية و الصربية، و لفلوس اللي كاتخدًم هي ل مارك. لبوصنة عندها ترتيب مزيان فالتنمية لبشرية و داخلة مع بزاف د لمنظمات دولية بحال لأمم لمتحدة و لمجلس ديال أوروپا و منظمة لأمن و التعاون د أوروپا و عضو مؤسس د ليتيحاد من أجل المتوسط ف 2008. |
بوتان | لمملكة د بوتان (بالدزونݣخا: འབྲུག་རྒྱལ་ཁབ་) هي واحد لبلاد ما كاطلش على لبحر جات فلجنوب د آسيا. تاتحدُها من لجنوب و الشرق و لغرب لجمهورية د لهند، ومن الشمال الشينوا. تاتفرقها على نيپًال لولاية د سيكيم لهندية، و على بانݣلاديش لولاية د لبنݣال لغربية. تيسمًيو الناس د بوتان بلادهم "دروك يول"، و اللي تاتعني لأرض د التنين.
بوتان فيها الجبال د لهيمالايا و بزاف د لمرتفعات فوق 7000 ميطرو. ف 2006، تكلاصات بوتان أسعد بلاد ف آسيا و تامن أسعد بلاد فلعالم، على حساب دراسة دارتها لجامعة د ليستر ف لينݣليز.
تيسكنو ف بوتان تقريبا 741.000 واحد و لعاصمة ديالها هي تيمفو، اللي هي تا أكبر مدينة فلبلاد. من 2008، ولات السلطة ف بوتان عند الشعب، من مورا ما رد لماليك النظام د لحكم من ملكية مطلقة ل ملكية دستورية. اللغة الرسمية هي الدزونݣخا و لفلوس اللي كاتخدًم هي نݣولتروم. بوتان عضو ف لأمم لمتحدة و الرابطة د جنوب آسيا د التعاون لإقليمي (سارك).
لمجتمع.
ديانات.
مقدر بين تلتين و تلات رباع ديال سكان لي ف بوتان أنهم تابعين دين لبودي د ڤاجرايانا، لي هو دين ديال لبلاد. تقريبان بين ربع و تولوت تابعين دين لهيندوسي. ديانات لخرين مافايتينش %1 ديال سكان. لإطار لقانوني لي كاين دابا، من ناحية لمبدأ كيضمن لحرية د دين؛ والاكين تبشير ممنوع بقرار ملكي و بتأويل قانوني لدوستور.
لبودية دخلات بوتان ف لقرن سابع لميلادي. لماليك تيبيتي صونݣطسين ݣامپو (حكم بين 627 ؤ 649) رجع بودي ؤ طلب باش يتبناو جوج د لمعابد بودية، واحد فبومطانݣ فوسط بوتان ؤ لاخور فكييشو لهاكهانݣ (حدا پارو) ف لواد پارو. |
بوطروش | بوطروش جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3650 واحد، على حسب لإحصاء لعام 2014. |
بوطسوانا | بوطسوانا (بالتسوانية:Lefatshe la Botswana) هي بلاد ماكاطلش على لبحر جات ف لجنوب د إفريقيا. بوطسوانا بلاد واطية و 70% من لمساحة ديالها هي الصحرا د كالاهاري. تاتحدًها من لجنوب جنوب إفريقيا، من الشرق زيمبابوي، من لغرب ومن الشمال ناميبيا، و زامبيا من الشمال.
بوطسوانا كانت مستعمرة د بريطانيا من 1885 تال 30 شتنبر 1966، اللي كان هو النهار اللي ستاقلاًت فيه و دخلات فيه عضو للمنظمة د لكومنويلث.
بوطسوانا بلاد تأترات بزاف بلمرض د السيدا اللي جا لتقريبا 20% د الناس ديالها على حساب لإحصائيات د 2014.
تيسكنو ف بوطساونا تقريبا 2.3 مليون د الناس و لعاصمة ديالها هي ݣابورون. اللغات الرسمية د لبلاد هي لينݣليزية و التسوانية و لفلوس اللي كاتخدًم هي پًولا. بوطسوانا عضو د لأمم لمتحدة و ليتيحاد لإفريقي و لمجموعة د التنمية د إفريقيا لجنوبية.
لمجتمع.
ناس.
فبوطسوانا لمجموعة لإتنية د لأغلبية هي طسوانا بـ79% من سكان، ولأقليات لكبار كاين لباكالانݣا، صان ولا أباطوا، لي معروفين ب باصاروا. لقبايل خرين هوما بايي، بامبوكوشو، باسوبيا، باهيريرو، و باكݣالاݣادي. زيد عليها لبويض ولهنود، لي قلال وتقريبان قد قد. لهنود ديال بوطسوانا مكونين من أجيال مختالفة، شي وحدين كانو هاجرو من لموزامبيق، كينيا، طانزانيا، جزر لموريس، و جنوب إفريقيا، ؤ وحدين خرين هوما لجيل لول لي هاجر من لهند نيشان. من بعد 2000، وبسباب لوضعية لقتيصادية فزيمبابوي، لعاداد ديال زيمبابويين فبوطسوانا طلع لكتر من عشرالاف.
قل من عشرالاف واحد من صان مزالين عايشين بطريقة تقليدية ديال صيادة ولقطف. من لخر ديال تسعينات، لحوكومة د بوطسوانا كاتحاول تخرج صان من لأراضي ديالهم تاريخية. جايمس أنايا، لمقرر لخاص د لأمم لمتحدة على لحالة د حقوق لإنسان ولحريات ديال ناس لأصليين، فـ2010 وصف بلي لخصارة ديال لأراضي هو واحد من لمشاكيل لي كيعاني منها ناس لأصليين د بوطسوانا، وعطا لميتال ديال صان لي جراو عليهم من لمحمية د كالاهاري لوسطانية. من بين لقتيراحات د أنايا لي عطاهم للمجليس د حقوق لإنسان فلأمم لمتحدة هو أنه هو خاص يدارو برامج ديال تنمية لي غادي تعاون ناس بحال صان وباكݣالاݣادي، ويتشاورو معاهم باش يديرو ليهم أنشطة داخلة فتقافة ديالهم بحال صيادة تقليدية ولقطف. |
بولبير | بولبير (Volver رجوع)، فيلم سپانيولي لّي دار لإخراج ديالو پيدرو ألمودوبار. لفيلم متلو فيه لأدوار رّئيسية پينيلوپي كروث و كارمن ماورا و لولا دوينياس. هاد لفيلم ديال دراما
ملخص لفيلم.
لفيلم كايعاود لحكاية د رايموندا لّي باش تحمي بنتها صّغيرة كاتلقا راسها ف واحد لمغامرة معقدة، و كاتعاود تتلاقا ب مها لميتة و كايعودو يبنيو عائلة دسال نّسا و ف وسط لمغامرة ديالهوم كايعاودو يكتاشفو حياتهوم و يزيدو يفهمو بعضياتهوم |
بولعوان | بولعوان جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 14485 واحد، على حسب لإحصاء لعام 2014. |
بوليڤيا | بوليڤيا، رسميا الدولة لمتعددة لقوميات د بوليڤيا (بالصبلوينية: Estado Plurinacional de Bolivia) هي بلاد فأمريكا لجنوبية ماكاطلش على لبحر. تاتحدًها من الشمال ومن الشرق لبريزيل، من لغرب لپًيرو، ومن لجنوب پاراݣواي ولارجونتين والشيلي. بوليڤيا عندها 37 لغة رسمية، منها الصبليونية اللي كاتًهضر فلبلاد كلًها، وبزاف د اللغات اللي تيتهضرو فبزاف د لمناطق د لبلاد.
سميت بوليڤيا جات من لجنرال سيمون بوليڤار اللي حرًر بزاف د لبلايص فأمريكا لجنوبية من ليستيعمار الصبليوني، وتسمات لبلاصة اللي فيها بوليڤيا على سميًتو. ستاقلات بوليڤيا من صبانيا ف 1825 وتبدلات لحدود ديالها مع لوقت. ف 1879، خدات ليها الشيلي ݣاع لبلايص اللي كاطًل بيها على لبحر، ومن ديك الساعة وبوليڤيا بلاد مسدودة ودايرين بيها غي لأراضي.
تيسكنو فبوليڤيا تقريبا 11.5 مليون د الناس. عندها 2 عواصم: لعاصمة الدستورية "سوكري" ولعاصمة التنفيذية اللي فيها لمقر د لحكومة "لاپًاز". لعملة ديال لبلاد سميتها بوليڤيانو. بوليڤيا داخلا فبزًاف د لمنظمًات الدولية بحال لأمم لمتحدة، صندوق النقد الدولي، حركة عدم لإنحياز، منظمة الدول لأمريكية، و اتفاقية التعاون لأمازوني. |
بومالن دادس | بومالن دادس هي واحد المدينة مغربية تابعة لإقليم تنغير من سنة 2009.
لجماعة لحضرية د بومالن دادس ساكنين فيها 12039 واحد، على حسب لإحصاء لعام 2014.
فين جات بومالن دادس؟.
جات بومالن دادس على بعد واحد 25 كلم من مدينة قلعة مكونة. كيفصل بين هاد جوج د لمدينات -واحد لواد سميتو- واد دادس و الطريق الوطنية رقم10 .
أشمن لغة كيهضرو ناس دبومالن؟.
لأغلبية الساحقة ديال سكان بومالن دادس من لأمازيغ و كيهضرو باللغة لأمازيغية. |
بونرار | بونرار جماعة ترابية قروية كاينة في إقليم تارودانت، جهة سوس ماسة، ساكنين فيها 6304 نسمة، على حسب الإحصاء العام 2014. |
بونعمان | بونعمان جماعة ترابية قروية كاينة في إقليم تيزنيت، جهة سوس ماسة، ساكنين فيها 10241 نسمة، على حسب الإحصاء العام 2014. |
بويا عمر | بويا عمر جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 14149 واحد، على حسب لإحصاء لعام 2014. |
بويزاكارن | بويزاكارن جماعة ترابية حضرية كاينة ف إقليم/عمالة ݣلميم، جهة ݣلميم واد نون، ساكنين فيها 14059 واحد، على حسب لإحصاء لعام 2014. |
بوݣدرة | بوݣدرة جماعة ترابية قروية كاينة ف إقليم آسفي، جهة مراكش آسفي، ساكنين فيها 16014 واحد، على حسب لإحصاء لعام 2014. |
بوݣراع | بوݣراع جماعة ترابية قروية كاينة ف إقليم/عمالة لعيون، جهة لعيون سأقية لحمرا، ساكنين فيها 558 واحد، على حسب لإحصاء لعام 2014. |
بوݣرݣوح | بوݣرݣوح جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9539 واحد، على حسب لإحصاء لعام 2014. |
بيتهوڤن | لودڤيك فان بيتهوڤن (16 ولا 17 دجنبر 1770 - 26 مارس 1827) هو واحد لمؤلف ألماني ديال لموسيقى فرّق بينات لوقيتة لكلاسيكية ولوقيتة الرومنسية ف لموسيقى لغربية. بيتهوڤن كيتعتبر شي حاجة مهمة بزاف ف التاريخ ديال لموسيقى وأكترية لموسيقى ديال لغرب.
فاللّخر دالتسعينات ديال القرن تمنطاش، السمع ديال بيتهوڤن بدا كيقلال شويا بشويا حتى مبقاش كيسمع ڭاع. وخا هيداك بقى كيألف حتى مورا ما صماك.
لموسيقا.
بيتهوڤن عندو تسعود ديال السيمفونيات و عشرة ديال الكونسيرتات و تنين وتلاتين سوناتا ديال لپيانو و بزاف ديال القطع آخرين. شحال من هاد القطع معروفين حتى عند الناس اللي مكيتسنطوش للموسيقى لكلاسيكية، بحال السيمفونية التاسعة اللي واحد الطريف منها هو النشيد الوطني ديال ليتيحاد لؤروپي. |
بيتويناتنا | بيتويناتنا Betweenatna ݣروب د لموسيقا مغريبي تأسس ف 2011. سّتيل د لݣروب كايجمع بين رّوك و لميطال و لفيزيون لمغريبية و لميزة ديال لكلمات ديالهوم هي سّخرية و لفكاهة لّي كاتلعب على تفاصيل من ثّقافة لمغريبية و لفنون شّعبية لمغريبية. لݣروب مكون من 4 د لأعضاء: أوبيز (لمغني رّئيسي) و عبد صّمد ف لݣيطار و سعيد ف لباص و أمين حاما ف لباطري. لأعضاء د بيتويناتنا كانو ف ݣروبات خرين من رّواد د لموسيقى لمغريبية لبديلة Alternative لّي بدات ف سنوات 2000 بحال هوبا هوبا سبيريت (ف لحالة ديال أوبيز).
أول ديسك د لݣروب، لّي تشهر بيه، كان هو "عبدة" لّي كايشير ل لمحاكمة د 2003 لّي تحبسو فيها، ظلما، 13 شاب كازاوي مبليين ب رّوك ب تهمة "عبادة الشيطان".
من أشهر دّياسك د بيتويناتنا: "لهندية"، "لّا يشافي"، "عبدة". "باكية مارلبورو"، "إيزابيل ماطيشا". |
بير النصر | بير النصر جماعة ترابية كاينة فإقليم/عمالة بنسليمان، جهة دّار لبيضا سطات، ساكن فيها 4855 بنادم، على حسب لإحصاء ديال عام 2014. |
بير ݣندوز | بير ݣندوز جماعة ترابية قروية كاينة ف إقليم/عمالة أوسرد، جهة دّاخلة واد دّهاب، ساكنين فيها 1932 واحد، على حسب لإحصاء لعام 2014. |
بيرانزاران | بير إنزران جماعة ترابية قروية كاينة ف إقليم/عمالة واد دّهاب، جهة دّاخلة واد دّهاب، ساكنين فيها 824 واحد، على حسب لإحصاء لعام 2014. |
بيزضاض | بيزضاض جماعة ترابية قروية كاينة ف إقليم الصويرة، جهة مراكش آسفي، ساكنين فيها 7890 واحد، على حسب لإحصاء لعام 2014. |
بيصارة | البيصارة ولا بايصار (ف شمال لمغريب) ماكلة مغريبية كاينة فأغلب مناطق المغرب وكاتكال بزاف ف فصل الشتا ويامات البرد. البيصارة كاتدار بالفول ميبس ؤلا الجلبانة ميبسة ؤلا بيهوم بجوج وكاتكال معا لعطرية، الكامون والسودانية، وبزيت العود.
أصل لكلمة.
كيقول "محمد شفيق" مستشار لملك راحل لحسن ثاني، و أول عميد لمعهد لملكي د التقافة لأمازيغية ف الرباط، بلي كلمة "البيصارة" مشتقة من كلمة «أبيصار» ل هي لفظة مشتركة بين لأمازيغية ولمصرية لقديمة، و كتعرف لبيصارة ف سوس و الحوز باللفظ الأمازيغي «تالخشا» ؤلا «تالخسا».
كلمة "بيصارة" تقدر تكون جات من لفارسية "" لي كيتّقصد بيها "ماكلة مصاوبة من لفول".
جوج فرضيات خرين كاينين هوما بلي جات من السمية د مدينة لبصرة ف لعراق، ؤلا من لمصرية لقديمة "بيصورو".
لانتشار.
لبيصارة كاينة ف لمطبخ لمغريبي وحتى ف لمطبخ لمصري، لكن لختلاف كاين ف لمقادير لي كتزاد لفول، لمصريين كيديرو لبيصارة بالنعناع و شبت، وحتى بالملوخية (ماشي لملوخية لمغريبية) و السبانخ، وكيتغمس بالخبز، و ف لمغريب كاتكال بالخبز ولا كتشرب بحال صوبا حسب رغبة، و كاينة لبيصارة حتى ف فلسطين وكدار بالملوخية و بالفلفلة لخضرا و بالشبت وبالعدس لمقشر، و كتعرف ف غزة، و لبيصارة لمغربية و لمصرية و لفلسطينية كيختلفو من ناحية لمكونات لمزيودة ولكن كيتصاوبو بنفس الطريقة.
تاريخ.
فاش كنرجعو لأطعمة ولأشربة لي كانت ف لأديرة لمصرية ف لعصر لبيزنطي، كنلقاو بلي لبيصارة مدكورة من بين لماكلات لمصرية لي كانو كيقسّيوها لفرايليا بسمية پيسارو "Ⲡⲉⲥⲟⲩⲣⲱ ؤلا ⲑⲉⲥⲟⲩⲣⲱ" وكتعني الفول المطبوخ ب اللغة لقبطية، و باقى حتى ليوم محافضة على سميتها لقبطية.
و ف لقرن 13 ف عهد بني مرين، كنلقاو وصفة لبيصارة لمغريبية مدكورة ف كتاب «فضالة الخوان في طيبات الطعام والألوان» ديال بن رزين التيجيبي لأندلوسي، وكيقول فيها: |
بيلاروسيا | بيلاروسيا (ب لبيلاروسية: Рэспубліка Беларусь) اللي كاتسمًا تا روسيا لبيضا هي واحد لبلاد فأوروپا الشرقية ماتاطلش على لبحر. تاتحدًها من الشرق روسيا, من لجنوب أوكرانيا, من لغرب پَولونيا ومن الشمال ليتوانيا ولاتڤيا.
لبلاصة اللي فيها بيلاروسيا دابا كانت تابعة لبزاف د لبلدان فالتاريخ, آخر وحدا فيهم هي ليتيحاد السوڤييتي, اللي دخل ديك لمنطقة ف 1920, و سماها لجمهورية لبيلاروسية السوڤييتية ليشتيراكية. ف 1991, مورا ماتفكًك ليتيحاد السوڤييتي, ستاقلاًت لجمهورية د بيلاروسيا, وهي لبلاد اللي كاينا تال دابا.
تيسكنو فبيلاروسيا 9.4 مليون د الناس و لعاصمة ديالها هي مينسك. اللغات الرسمية فلبلاد هوما لبيلاروسية و الروسية, وتاتعتارف الدولة ب 3 د اللغات كلغات أقلية, هي: لپَولونية, لييديش و لأوكرانية. لعملة د بيلاروس هي الرًوبل لبيلاروسي, و الرئيس د لبلاد من 1994 تال دابا هو آليكساندر لوكاشينكو. |
بيلي إليوت | بيلي إيليوط (Billy Elliot)، فيلم بريطاني لّي دار لإخراج ديالو ستيفن دالدري. لفيلم متلو فيه لأدوار رّئيسية جيمي بيل و جولي والترز و ݣاري ليويس. هاد لفيلم ديال دراما
ملخص لفيلم.
لفيلم كايحكي لقصة ديال واحد لوليد عندو 11 لعام لّي كايعيش ف واحد لمدينة بريطانية عمالية صغيرة، ف 1984، ف لجو ديال لإضرابات ديال عمال لمناجم لّي كانو ف تمانينات. هاد لوليد، بيلي إليوت، غادي يبغي يتعلم رقص لباليه و هو الشي لّي غادي يدخلو ف مشاكيل كتيرة مع عائيلتو وتا معا راسو |
بيليز | بيليز (بلينݣليزية: Belize, بالصبليونية: Belice) هي مملكة دستورية جات فأمريكا لوسطانية. هي لبلاد لوحيدة فأمريكا لوسطانية اللًي فيها لينݣليزية لغة رسمية. تاتحدًها من الشمال لميكسيك, ومن لجنوب ولغرب ݣواطيمالا ومن الشرق لبحر لكاريبي.
من بعد ماجاو لأوروپيين لأمريكا, تحاربو صبانيا وبريطانيا بجوج على بيليز, وربحات بريطانيا. ولات بيليز مستعمرة بريطانية ف 1840 وتسمًات "هوندوراس لبريطانية". كانت هي لمستعمرة لوحيدة د بريطانيا فأمريكا لوسطانية. خدات لبيليز ليستيقلال ديالها نهار 21 شتنبر 1981, ولكن بقات تابعة للتاج لبريطاني ولملكة ديالها دابا هي إيليزابيط الثانية.
تيسكنو فبيليز شويا كتر من 400.000 واحد. لعاصمة ديالها هي بيلموپان, ولعملة اللي كاتخدًم فيها هي الدولار د بيليز. بيليز عضو فبزاف د لمنظمات الدولية بحال منظمة لأمم لمتحدة ولمجتمع لكاريبي ولمجتمع د أمريكا اللاتينية ولبلدان د لكاريبي. |
بينين | بينين ولاً لجمهورية د لبينين (بلفرانساوية: République du Bénin) هي بلاد جات فلغرب د إفريقيا. تاتحدًها من لغرب الطوݣو، من الشرق نيجيريا، من الشمال بوركينا فاصًو والنيجر، ومن لجنوب لخليج د بينين.
فاللًول دلقرن 17 كانت لمنطقة اللي فيها لبينين كاتسمًا بالساحل د لعبيد حيث كانوا بزاف د لعبيد كيتسيفطو من تمًا للقارة د أميريكا. ف 1892 تمنعات التجارة د لعبيد وضعاف ليقتيصاد د ديك لبلاصة. حتلاتًها فرانسا وسمًاتها داهومي لفرانساوية. ستاقلات بينين من فرانسا ف 1960 و دارت حكومة ديموقراطية. ف 1972، غادي يوقع نقيلاب عسكري و غادي تتأسس لجمهورية الشعبية د بينين، اللي كانت جمهورية ماركسية لينينية. ف 1990 غادي يحبس هاد النظام وغادير بينين دستور جديد اللي ولاًت موراه جمهورية بينين, وفيها تعدد لأحزاب.
تسيكنو فبينين تقريبا 11.5 مليون د الناس، ولعاصمة ديالها هي پورطو نوڤو (لمرسى الجديد)، ولكن لمقر د لحكومة كاين فلمدينة د كوطونو، اللي هي أكبر مدينة ولعاصمة ليقتيصادية د لبلاد. اللغة الرسمية هي لفرانساوية، وكاين بزاف د اللغات محلية تيتهضرو فبلاد بحال فون ولا يوروبا. لبنين جمهورية داخلة فبزاف د لمنظمات عالمية بحال لأمم لمتحدة و ليتيحياد لإفريقي ومنظمة لمؤتمر لإسلامي ولمنضمة لعالمية د لفرونكفونية. |
بيوݣرى | بيوݣرى جماعة ترابية حضرية كاينة في إقليم اشتوكة آيت باها، جهة سوس ماسة، ساكنين فيها 37893 نسمة، على حسب الإحصاء العام 2014.
بيوݣرى كلمة بالشلحة تاتعني: مول الجًران. |
بيݣودين | بيݣودين جماعة ترابية قروية كاينة في إقليم تارودانت، جهة سوس ماسة، ساكنين فيها 5131 نسمة، على حسب الإحصاء العام 2014. |
تابيا | تابيا جماعة ترابية قروية كاينة في إقليم تارودانت، جهة سوس ماسة، ساكنين فيها 1349 نسمة، على حسب الإحصاء العام 2014. |
تاهلوانت | تاهلوانت جماعة ترابية قروية كاينة ف إقليم الصويرة، جهة مراكش آسفي، ساكنين فيها 3919 واحد، على حسب لإحصاء لعام 2014. |
تاحناوت | تاحناوت جماعة ترابية حضرية كاينة ف إقليم الحوز، جهة مراكش آسفي، ساكنين فيها 11623 واحد، على حسب لإحصاء لعام 2014. |
تادرارت | تادرارت جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 4530 نسمة، على حسب الإحصاء العام 2014. |
تارسواط | تارسواط جماعة ترابية قروية كاينة في إقليم تيزنيت، جهة سوس ماسة، ساكنين فيها 2341 نسمة، على حسب الإحصاء العام 2014. |
تارودانت | تارودانت جماعة ترابية حضرية كاينة في إقليم تارودانت، جهة سوس ماسة، ساكنين فيها 79553 نسمة، على حسب الإحصاء العام 2014.
لأصل د سمية.
كيما ݣاع لاسماء ذيال لبلايص، كاينين بزاف ديال تأويلات على الأصل أولا منين جات هاد السمية ديال تارودانت، من اهم التأويلات و لي قريبا كتر للواقع هي فلحقيقة قصة ديال شي دراري صغار ضرب واحد المرّا لفياضان لمدينة و داهم (المنطقة فاش جات هاد المدينة معروفة بهاد النوع ديال الكوارث الطبيعية) و هادشي لي خلّى مهوم تغوت و تقول "تاروا دانت" لي كاتعني بتشلحيت "دراري مشاو" بمعنى داهم لما. من تم و مع لوقت تجمعو هاد جوج كلمات و كونو لينا "تارودانت" لي هي سمية لي كانعرفو دابا.
تاريخ.
تارودانت ف لفترة لقديمة، قبل لإسلام، تقدر تكون هيّا نيت مدينت ڤالا لي كانت أبعد مدينة ف لجانوب ديال مملكة موريطانية. |
تاريخ بلغاريا من 1989 | التاريخ ديال بلغاريا من بعد 1989 هي لفترة من التاريخ لبلغاري لّي بدات بعدما طاح النظام الشيوعي وبدات الديمقراطية.
النهاية ديال لحكم الشيوعي.
الإصلاح ف اتجاه التحرير، ف المجال الاجتماعي، السياسي والاقتصادي، ف دول شرق اوروپا بدا بالبرنامج الإصلاحي ديال ميخاييل ݣورباتشيڤ ف لإتحاد السوڤياتي، ولّي وصل تأتيرو لبلغاريا ف اللخر ديال التمانينات. ف الحقيقة، السمطا بدات ترخف ف اللخر ديال الفترة السطالينية، وبقات كترخف شوية بشوية حتى ولاو بزاف ديال الكتوبا لّي كانو ممنوعين كيترجمو، وحتى أفلام هوليوود ... الخ. والبوتيكات بداو يبانو وبداو كيبيعو منتوجات غربية يديرو ليها الإشهار (الإشهار لّي كان عموما ما معروفش ومامستعملش ف دول الكتلة الشرقية حيتاش كلشي كان كيقدر يشري غير منتوج واحد). هاد التحول ف اللخر ديال سنوات الشيوعية بين لناس حلف وارسو بالأهمية ديال تدمير الريدو د الحديد. هادشي كلو والسياسة ديال ݣورباتشيڤ خلق حرية ومطالب بالديمقراطية بين الناس.
ف نونبر 1989، بداو مظاهرات ف صوفيا لأسباب بيئية، لّي من بعد تطورو ولاو حملة عامة كطالب بإصلاح سياسي. ومنين الشيوعيين ما تدخلوش باش يفرقو المظاهرات، بان بلّي كاين احتمال يكون شي تغيير. ف الواقع، الحزب الشوعي تفاعل مع المظاهرات وقال تودور جيڤكوڤ من رئاسة الحزب ومن رئاسة البلاد وعوضو ب پيتار ملادينوڤ. ولكن هاد الحركة ربحاتهم غير شوية ديال راحة البال. ف فبراير 1990، المظاهرات ف الشارع بززات على الحزب الشيوعي يتنازل على السلطة و ف يونيو 1990 دّارو أول انتخابات حرة من 1931، لّي ربح فيها الحزب الاشتراكي البلغاري (السمية الجديدة ديال الحزب الشيوعي). ف يوليوز 1991 تكتب دستور جديد، للي دخل المناصب المنتخبة ديال الرئيس، ورئيس والوزراء والحكومة. |
تارݣة نتوشكا | تارݣة نتوشكا جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 4845 نسمة، على حسب الإحصاء العام 2014. |
تارݣة واساي | تارݣة واساي جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 857 واحد، على حسب لإحصاء لعام 2014. |
تازارت | تازارت جماعة ترابية قروية كاينة ف إقليم الحوز، جهة مراكش آسفي، ساكنين فيها 15237 واحد، على حسب لإحصاء لعام 2014. |
تازمامارت | تازمامارت، كان واحد لحبس سري مشهور بزاف تبنا ف غشت 1973 ف صحرا شرقية ديال لمغريب، بضبط ف جماعة ݣرس تيعلالين.
كان معروف على لحبس ديال تازمامارت أنه من بين أقسى السجون لي تبنات ف لمغريب. هاد لحبس كانو فيه العسكر و ضباط لي كانت عندهم علاقة معا جوج محاولات نقيلاب، لمحاولة ديال صخيرات و لمحاولة نقلابية ديال اوفقير. لحبس ديال تازمامارت كانو فيه حبًاسة خرين لي ماكانوش متًافقين مع نظام لملكي ف لمغريب وكانوا ضدًو.
بزاف ديال الناس من مورا ماخرجو منو كتبو كتوبا كيعاودو فيهم على المعانات ديالهم وعلى ماداز عليهم فلحبس. من الكتوبا المشهورة على تازمامرت كاين لكتاب ديال حمد لمرزوقي "الزنزانة 10"، و لكتاب ديال محمد رايس "تازمامارت".
لحبس ديال تازمامارت تسد رسميا ف 15 شتنبر 1991.
ف 2020، بدا لمجليس لوطني د حقوق لإنسان يصلح لحبس بميزانية واصلة ل 12 مليون سنتيم باش يرجعو بلاصة ديال داكرة و يولي محلول لناس، كيما وصات بيه هيئة لإنصاف ؤ لمصالحة من قبل. |
تازمورت | تازمورت جماعة ترابية قروية كاينة في إقليم تارودانت، جهة سوس ماسة، ساكنين فيها 6035 نسمة، على حسب الإحصاء العام 2014. |
تاسريرت | تاسريرت جماعة ترابية قروية كاينة في إقليم تيزنيت، جهة سوس ماسة، ساكنين فيها 1477 نسمة، على حسب الإحصاء العام 2014. |
تاسلطانت | تاسلطانت جماعة ترابية قروية كاينة ف إقليم مراكش، جهة مراكش آسفي، ساكنين فيها 71086 واحد، على حسب لإحصاء لعام 2014. |